open-index/open-wikipedia-markdown huggingface dataset:
Շվեդիայի գեղարվեստի թագավորական ակադեմիա

**Շվեդիայի գեղարվեստի թագավորական ակադեմիա** (), գեղարվեստի ակադեմիա Ստոկհոլմում։ Անկախ կազմակերպություն, որը նպաստում է գեղանկարչության, քանդակագործության, ճարտարապետության և գեղարվեստի այլ ճյուղերի զարգացմանը։ Շվեդիայի մի շարք թագավորական ակադեմիաներից մեկն է։ Արվեստի թագավորական ինստիտուտը, արվեստի դպրոցը, որն ակադեմիայի անբաժան մասն էր, 1978 թվականին դուրս է եկել ակադեմիայի կազմից որպես անկախ մարմին անմիջապես կրթության նախարարության ենթակայության ներքո։

## Պատմություն
Ակադեմիան հիմնադրվել է 1735 թվականին Կառլ Գուստավ Տեսինի և ճարտարապետ Կարլ Գորլեմանի կողմից որպես Նկարչության թագավորական ակադեմիա  (Kongl. Ritakademien): Ստեղծվել է ժամանակի ֆրանսիական ակադեմիաների օրինակով որպես ստեղծագործողների և արվեստագետների հավաքատեղի։ 1768 թվականին  կայացել է ակադեմիայի անդամների առաջին ժողովը՝ ճարտարապետ Կարլ Ֆրեդրիկ Ադելկրանցի ղեկավարությամբ։ 1773 թվականին Գուստավ III թագավորի հրամանագրով գրվել է ակադեմիայի առաջին կանոնադրությունը, որի համար օրինակ է հանդիսացել Փարիզի թագավորական ակադեմիան։ Բացի նկարչությունը, ակադեմիայում սկսել են դասավանդել ճարտարապետություն, անատոմիա, գծագրություն, արվեստի պատմություն և գեղարվեստական հեռանկար, որի արդյունքում ի սկզբանե փոքր ակադեմիան վերածվել է Նկարչության և քանդակագործության թագավորական ակադեմիայի (Kongl. målare- och bildhuggareakademien): Ակադեմիայի ծաղկման շրջանն է եղել 18-րդ դարի վերջը, երբ այնտեղ սկսել են դասավանդել մի շարք հայտնի արվեստագետներ (օրինակ՝ Յուհան Տոբիաս Սերգել)։ 1810 թվականին այն ստացել է իր ներկայիս անունը։ 1870 թվականից ակադեմիան գտնվում է իր ներկայիս շենքում՝ ստոկհոլմյան Նորմալմ (Norrmalm) շրջանի Ֆրեդսգատեն 12 (Fredsgatan 12)  հասցեում։

Ակադեմիկոսների թվում ընտրված առաջին կինը 1773 թվականին դարձավ Ուլրիկա Պաշը։ 1864 թվականից ի վեր Թագավորական ակադեմիայի կազմում սկսեցին ներգրավվել կանայք, որոնց թվում էր նաև Աննա Նորդլանդերը։ 19-րդ դարի վերջում որոշ երիտասարդ շվեդ նկարիչներ, այդ թվում Կարլ Լարսոնը և Էրնստ Յուսեֆսոնը, ինչպես նաև 82 այլ «ակադեմիկներ» ապարդյուն կերպով փորձեցին ակադեմիայում բարեփոխել կրթության հնացած համակարգը։ 1876 թվականին Ստոկհոլմում Թագավորական տեխնիկական դպրոցի բացումից հետո ապագա ճարտարապետների ուսուցումն ակադեմիայից տեղափոխվեց այնտեղ։

1978 թվականին ակադեմիայի կազմից առանձնացավ Թագավորական արվեստի քոլեջ (Kungliga Konsthögskolan) անկախ հաստատությունը, որտեղ ներկայումս կազմակերպվում է երիտասարդ նկարիչների վերապատրաստում, և 1995 թվականից այն գտնվում է առանձին շենքում իր կրթական ցուցասրահներով և կենտրոններով։

Գեղարվեստի թագավորական ակադեմիան համարվում է գեղարվեստական արժեքավոր մեծ հավաքածուի (սկսած 1735 թվականից) սեփականատեր, որը ներառում է նկարների և քանդակների հավաքածու, ինչպես նաև հնագույն արվեստի գործերի հավաքածու։ Ակադեմիան ունի ընդարձակ գրադարան և արխիվ։

## Ծանոթագրություններ

## Արտաքին հղումներ
* 

Կատեգորիա:1735 հիմնադրումներ Շվեդիայում
Կատեգորիա:Արվեստի ակադեմիաներ
Կատեգորիա:Արվեստի դպրոցներ
Hotter than Hell

«**Hotter than Hell**», անգլիացի երգչուհի Դուա Լիպայի երգը։ Գրվել է Լիպայի, Ադամ Միդջելի, Թոմի Բաքստերի և Ժերարդ Օ'Քոնելի կողմից։ Ալբոմի պրոդյուսերն է Սթեֆըն Քոզմենյուքը։ Երգը թողարկվել է 2016 թվականի մայիսի 6-ին՝ որպես ալբոմի երրորդ սինգլ։ «Hotter than Hell» սինգլը բրիտանական հիթ-շքերթում զբաղեցրել է 15-րդ հորիզոնականը, իսկ ավստրալիականում՝ 20-րդ։

## Հետարտադրություն
«*[[Digital Spy]]*» ամսագրին տրված հարցազրույցում Լիպան պատմել է, որ «սինգլը գրել է՝ իր ունեցած վատ հարաբերությունների պատճառով»։ «BBC»-ին տրված հարցազրույցում Լիպան հաստատել է, որ սինգլը իսկապես կապված է իր և ընկերոջ հետ ունեցած սարսափելի հարաբերությունների հետ։ Նա նաև ասել է, որ իրեն զգում էր կոտրված, սակայն, սինգլը գրելով զգացել է, թե ինչքան շատ բան ունի ասելու։

## Տեսահոլովակ
«Hotter than Hell» սինլգի տեսահոլովակի ռեժիսորը Էմիլ Նավան է, և այն նկարահանվել է մի լոնդոնյան պահեստում։ Պրեմիերան տեղի է ունեցել 2016-ի մայիսի 6-ին։

## Կենդանի կատարումներ
Լիպան կատարել է երգը դանիական թոք-շոուի ժամանակ 2016-ի հունիսի 2-ին։ Հուլիսի 9-ին կատարել է այն գերմանական Schlag den Star շոուի ժամանակ։ Օգոստոսի 13-ի ելույթը Ջիմի Ֆելոնի երեկոյան շոուում դարձավ իր դեբյուտը ամերիկյան հեռուսատեսությունում։ 2016 թվականի օգոստոսի 13-ին նա կատարեց "Hotter than Hell"-ը շվեդական Sommarkrysset շոուի ժամանակ։

## Անձնակազմ
* Դուա Լիպա-հեղինակ, վոկալ
* Թոմի Բաքսթեր-հեղինակ
* Աադին Չըրչ-բեքվոկալ
* Ջոն Դեյվիս-մաստերինգ 
* Սերբան Գենեա-գործիքավորում 
* Ջոն Հենզ-գործիքավորում 
* Սթիվեն Կոզմենիուկ-հարվածային գործիքների
* Ադամ Միգլի-հեղինակ
* Թոմ Նևիլ-վոկալ
* Ժերար ՕˈՔոնել-հեղինակ
* Ջեյ Ռեյնոլդզ-ստեղնաշարային գործիքներ
* Թելայ Ռիլի-բեքվոկալ
* Միշել Սոններ-օգնական ինժեներ

## Հիթ-շքերթներ

### Շաբաթվա հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:2016 սինգլներ
Կատեգորիա:Դուա Լիպայի երգեր
Կատեգորիա:Սինգլներ այբբենական կարգով
Ռուբեն Շեկ-Հովսեփյանց

**Ռուբեն Աշոտի Շեկ-Հովսեփյանց** (), ավիացիայի հաշվողական համակարգերի բնագավառի գիտնական, ավիաշինարար։ Տեխնիկական գիտությունների դոկտոր (1992), պրոֆեսոր (1993): ԽՍՀՄ պատվավոր ավիաշինարար (1990):

## Կենսագրություն
Ռուբեն Շեկ-Հովսեփյանցը ծնվել է 1930  թվականին Լենինգրադում։ 1954 թվականին ավարտել է Լենինգրադի պոլիտեխնիկական ինստիտուտը։ 1954-1960 թվականներին աշխատել է Ավիացիայի ինքնաշխատ սարքավորումների հատուկ կոնստրուկտորական բյուրոյում, 1960-1975 թվականներին՝ դրա հիմքի վրա ստեղծված «Էլեկտրաավտոմատիկա» հատուկ կոնստրուկտորական բյուրոյում որպես կոնստրուկտորի տեղակալ, 1975 թվականից եղել է Սանկտ Պետերբուրգի համանուն գիտաարտադրական միավորման գլխավոր կոնստրուկտորը:

Շեկ-Հովսեփյանցի ղեկավարությամբ և անմիջական մասնակցությամբ մշակվել ու ստեղծվել է ավիացիայի թվային հաշվողական մեքենաների 4 սերունդ՝ դիսկրետ ռադիոտարրերով, հիբրիդ տեխնոլոգիայով, ինտեգրման ցածր  և միջին աստիճաններով ինտեգրալ միկրոսխեմաներով, մեծ և գերմեծ ինտեգրալ սխեմաներով, որոնցով հագեցած են ՄիԳ-29-ը, Սու-27-ը և դրանց վերափոխված տարբերակները։

Ավելի քան 60 գյուտերի և 100 գիտական աշխատանքների, այդ թվում 20 գյուտերի հեղինակային վկայագրերի հեղինակ է։

Մահացել է 2012 թվականին։ Թաղված է Բոգոսլավսկի գերեզմանատանը։

## Պարգևներ
*  ԽՍՀՄ պատվավոր ավիաշինարար, 1990 թ.
* ԽՍՀՄ Պետական մրցանակներ, 1968, 1978, 1981, 1983 թթ.
* Պատվո նշան շքանշան, 1969 թ.
* Լենինի շքանշան, 1975 թ.
* Հոկտեմբերյան հեղափոխության շքանշան

## Գրականություն
* Армяне-народ созидатель чужих цивилизаций: 1000 известных армян в мировой истории/С.Ширинян.-Ер.: Авт. изд., 2014, стр.338, ISBN 978-9939-0-1120-2.
* Саркисян А.Е. Армяне-военные ученые, конструкторы, производственники и испытатели XX века. Ер.,2005, с.175-180.

## Ծանոթագրություններ

Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Պատվավոր ավիաշինարարներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Տեխնիկական գիտությունների դոկտորներ
Լավինիա Ֆիշեր

**Լավինիա Ֆիշեր** (, ), ամերիկացի հանցագործ, հայտնի է որպես ԱՄՆ-ի առաջին կին սերիական մարդասպանը։ Ամուսնու՝ Ջոն Ֆիշերի հետ դատապարտվել են մահապատժի։

## Հանցանք
Լավինիա Ֆիշերի անվան հետ կապված են բազմաթիվ լեգենդներ։ Դրանցից մեկի համաձայն՝ նա և նրա ամուսինը ունեցել են «Six Mile Wayfarer House» անունով հյուրանոց, որը գտնվում էր Հարավային Կարոլինա նահանգի Չառլստոն քաղաքից վեց մղոն հեռավորության վրա, և նրանք հարձակվել են կենվորների վրա։ Ժամանակ առ ժամանակ ոստիկանությունը տեղեկատվություն է ստացել հյուրանոցի այցելուների անհետացման մասին, սակայն դրան սկզբում ուշադրություն չեն դարձրել։ Ըստ տարբերակներից մեկի՝ Լավինիան հյուրերին կանչել է ընթրիքի, հարցրել է, թե արդյոք նա ունի գումար, իսկ հետո հյուրասիրել է թեյով, որտեղ լցված է եղել թույն։ Որոշ ժամանակ անց կենվորի սենյակ է մտել Ջոն Ֆիշերը, որպեսզի ստուգի՝ արդյոք մահացել է զոհը, եթե ոչ, ապա գործը ավարտի ինքը։

Մեկ այլ տարբերակի համաձայն՝ թեյը միայն քնեցրել է տղամարդուն մի քանի ժամով։ Երբ նա արթնացել է, տերը սեղմել է լծակը և մահճակալը շրջվել է դեպի նկուղ։ Մի անգամ հյուրանոց գիշերակացի համար դիմել է մի մարդ Ջոն Փիփլս անունով։ Լավինիան ասել է, որ ազատ սենյակ չկա, բայց հյուրին առաջարկել է հանգստանալ և խմել թեյ։ Ջոնը չի սիրել թեյ, բայց որպեսզի չնեղացնի տանտիրուհուն, թեյը լցրել է ծաղիկների թաղարի մեջ։ Երկար հարցուփորձից հետո Լավինիան հյուրին տեղեկացրել է, որ ազատ սենյակ ամեն դեպքում կա և նրան ուղարկել է քնելու։ Բայց քանի որ տանտիրուհու վարքագիծը Ջոնին կասկածելի է թվացել, նա չի պառկել մահճակալին, այլ տեղավորվել է դռան մոտ գտնվող աթոռին։ Կեսգիշերին նա արթնացել է, երբ լսել է շրջվող մահճակալի ձայնը և դուրս է պրծել պատուհանից։ Փիփլսը, գնալով Չառլսթոն, այս ամենի մասին տեղեկացրել է իշխանություններին։

Լավինիա Ֆիշերին 1820 թվականին կախել են ավազակության մեղադրանքով։ Նա ավազակախմբի անդամ էր, որոնց համար ապաստարան ծառայում է Ֆիշեր ամուսինների տունը։

## Դատավարություն և մահապատիժ
Լավինիա Ֆիշերը մահապատժից առաջ գտնվել է Հարավային Կարոլինայի Չառլսթոնի բանտում։ Այդ ժամանակ Հարավային Կարոլինայում արգելվում էր ամուսնացած կնոջը մահապատժի ենթարկել։ Ըստ լեգենդի, երբ Լավինիան հայտնել է դատարանին դրա մասին, դատարանում պատասխանել են, որ նրա ամուսինը պետք է ենթարկվի մահապատժի նրանից առաջ, ապա նա կդառնա այրի, և դրանից հետո ոչինչ չի կարող կանխել նրան մահը։ Լավինիան որոշել է, որ ինչ-որ մեկը կամուսնանա իր հետ մահապատժի վայրում և դրա համար կառափնարան գնալիս հագել է հարսանեկան զգեստ։ Երբ մարդասպանը հասկացել է, որ մահից փախչել չի կարող, նա բազմությանը հայտարարել է. «Եթե ինչ-որ մեկը ձեզնից ունի հաղորդագրություն սատանայի համար, ապա ես կփոխանցեմ նրան», և ինքնակամ թռել է կառափնարանից։

Ներկայումս կարծում են, որ ԱՄՆ-ի առաջին կին մարդասպանը Մերի Սուրաթն է, մահապատժի է ենթարկվել 1865 թվականին, սակայն Լավինիա Ֆիշերը կախվել է նրանից 45 տարի առաջ։

## Ծանոթագրություններ

## Արտաքին հղումներ
* Լավինիա Ֆիշեր 

Կատեգորիա:Ամերիկացի հանցագործներ
Կատեգորիա:Սերիական մարդասպաններ
Թիկնոց (օպերա)

**«Թիկնոց»** (), Ջակոմո Պուչչինիի մեկ գործողությունից կազմված օպերան, «Տրիպտիխի» առաջին մասը։

Պուչչինին օպերան մտահղացել էր 1912 թվականին փարիզյան Մարինյի թատրոնում Դիդիե Գոլդի համանուն () պիեսի բեմադրությունը նայելուց անմիջապես հետո։ Ինչպես հաստատել է դրամատուրգը, որի հետ կոմպոզիտորը ծանոթացել էր ներկայացումից հետո, հատուկ տարել է նրան Սենայի առափնյակ, որպեսզի այնտեղ «թափանցի» պիեսի գործողությունների կատարման տեղի մթնոլորտ։ Լիբրետոն սկզբում պատվիրել է գրող Ֆերդինանդո Մարտինիին, որը գլուխ չի հանել այդ աշխատանիքց և երկար ձգձգելուց հետո այն փոխանցել է Ջուզեպպե Ադամիին, որի հետ Պուչչինին ավելի վաղ արդեն աշխատել էր «Ծիծեռնակ» օպերայի համար։ Օպերայի առաջնախաղը տեղի է ունեցել 1918 թվականի դեկտեմբերի 14-ին Նյու Յորքի «Մետրոպոլիտեն օպերա» թատրոնում՝ Ռոբերտո Մորանցոնիի գլխավորությամբ։

## Գործող անձինք

## Համառոտ բովանդակություն
Գործողությունները տեղի են ունենում Փարիզից ոչ հեռու, Սենա գետի մոտ 1910 թվականին։ Գլխավոր հերոսը Միկելեն է՝ բեռնանավի նավապետ։ Նրա երիտասարդ կինը՝ Ժորժետան, սառել է նրա հանդեպ այն բանից հետո, երբ մահացել էր նրանց փոքրիկ երեխան։ Որպեսզի ինչ-որ կերպ փարատի վիշտը, Ժորժետան սիրեկան է գտնում։ Այժմ նա կրքոտ սիրում է նավահանգստային բեռնակիր Լուիջիին և հանդիպում հետը, երբ Միկելեն հոգնածությունից քնած էր լինում։

Նավի վրա Լուիջիի հայտնվելու ազդանշանը Ժորժետայի վառած լուցկին էր լինում։ Սակայն մի անգամ ամուսինը շուտ է վերադառնում, դառն լալով իր անցած սերը՝ տախտակամածին ծխամորճի համար վառում է լուցկին։ Ազդանշանի հետ հայտնվում է Լուիջին։ Միկելեն հարձակվում է նրա վրա և սկսելով խեղդել նրան՝ ստիպում է խոստովանել, որ Լուիջին ու Ժորժետան սիրեկաններ են։ Խոստովանելու դեպքում խոստանում էր ազատել Լուիջիին, սակայն երբ վերջինս հաստատում է դա, խեղդում է նրան և թաքցնում իր թիկնոցի տակ։ Տախտակամածի վրա հայտնվում է անհանգստացած Ժորժետան։ Ամուսնու հետ խոսելով՝ նա հիշում է, թե ինչպես է նա մի անգամ ասել. «Ամեն մարդ կրում է թիկնոց. մեկը թաքցնում է այնտեղ ուրախություն, մյուսը՝ վիշտ»։ «Իսկ երբեմն դրա տակ թաքցնում են ոճիրը»,-գոռում է Միկելեն, ձգում թիկնոցը և հրում խենթացած կնոջը դեպի մեռած սիրեցյալի մարմինը։

## Հայտնի հատվածներ
* «Hai ben ragione! meglio non pensare»՝ Լուիջի
* «Nulla! Silenzio!»՝ Միկելե
* «Scorri, fiume eterno»՝ Միկելե

## Ծանոթագրություններ

## Աղբյուրներ
*Holden, Amanda (Ed.), *The New Penguin Opera Guide*, New York: Penguin Putnam, 2001. 
*Warrack, John and West, Ewan, *The Oxford Dictionary of Opera* New York: OUP: 1992 

## Արտաքին հղումներ
* http://home.earthlink.net/~markdlew/lib/tabarro/index2.htm 
* Օպերայի լիբրետոն անգլերեն թարգմանությամբ
* «Թիկնոց» օպերան belcanto.ru կայքում

Կատեգորիա:1918 բեմադրվածներ
Կատեգորիա:Իտալերեն օպերաներ
Կատեգորիա:Նյու Յորքի մշակույթ
Կատեգորիա:Պուչչինիի օպերաներ
Կատեգորիա:Փարիզը մշակույթում
Անդրանիկ Տեր-Ստեփանյան

**Անդրանիկ Սմբատի Տեր-Ստեփանյան** (), հրթիռային տեխնիկայի բնագավառի կոնստրուկտոր և արտադրության կազմակերպիչ։ Սոցիալիստական աշխատանքի հերոս (1981)։

## Կենսագրություն
Անդրանիկը ծնվել է Ղրիմի Սիմֆերոպոլ քաղաքում  ջրի փոխադրող Մինաս Բալիկյանի և նրա կնոջ՝ տնային տնտեսուհի Մարիամի  ընտանիքում։ Եղել է ընտանիքի վեցերորդ երեխան։ Ապրել են դժվար պայմաններում, ուստի Մարիամի եղբայրը՝ Սմբատ Տեր-Ստեփանյանը, ով տիկնոջ հետ երեխաներ չուներ, համոզեց Բալիկյան զույգին Անդրանիկին իրեն տալ, և նրան որդեգրեց և տվեց իր ազգանունը։

Անդրանիկի խորթ հայրն աշխատում էր որպես ուսուցիչ, և նա Անդրանիկին տանում է ռուսական դպրոց, որն այն ավարտում է ոսկե մեդալով։ 1941 թվականին Անդրանիկ Տեր-Ստեփանյանն ավարտել է Մոսկվայի Ն. Բաումանի անվան պետական տեխնիկական համալսարանը, սակայն Հայրենական մեծ պատերազմի պատճառով նրան չի հաջողվել դիպլոմ ստանալ և ուղարկվում է Կոլոմնայում գտնվող Վորոշիլովի անվան ռազմական գործարանում աշխատելու, այնուհետև տարհանվել է Կրասնոյարսկ։ Եղել է արտադրամասի  ավագ տեխնոլոգ։ Պատերազմի ավարտից հետո վերադարձել է Բաումանի անվան պետական տեխնիկական համալսարան և 1946 թվականին ստացել դիպլոմ։

1946-1995 թվականներին աշխատել է Կոլոմնայի մեքենաշինական ռազմական ձեռնարկություններում, 1961-1966 թվականներին եղել կոնստրուկտորական բյուրոյի պետ, 1966-1971 թվականներին՝ գլխավոր կոնստրուկտորի, 1971-1995 թվականներին՝ պետի տեղակալ։

Մասնակցել է ռազմական սպառազինության, այդ թվում «Մալյուտկա», «Շտուրմ-Ս», «Շտուրմ-Վ» հակատանկային, «Ստրելա-2», «Ստրելա-2Մ», «Ստրելա-3», «Իգլա-1», «Տոչկա-Ու» մարտավարական, «Օսկա» օպերատիվ-մարտավարական հրթիռային համալիրների մշակմանն ու արտադրությանը։

Մահացել է 1996  թվականին Կոլոմնայում, որտեղ էլ թաղված է։

## Պարգևներ
* ԽՍՀՄ Պետական մրցանակ, 1969 
* Լենինյան մրցանակ, 1979 
* Լենինի շքանշան (2)
* Հոկտեմբերյան հեղափոխության շքանշան
* Աշխատանքային կարմիր դրոշի շքանշան
* Սոցիալիստական աշխատանքի հերոս, 1981

## Ծանոթագրություններ

## Գրականություն
* Армяне-народ созидатель чужих цивилизаций: 1000 известных армян в мировой истории/С.Ширинян.-Ер.: Авт. изд., 2014, стр.337, ISBN 978-9939-0-1120-2.
* Саркисян А.Е. Армяне-военные ученые, конструкторы, производственники и испытатели XX века. Ер.,1988, с.100-104.
* Саркисян А.Е. Армяне-военные ученые, конструкторы, производственники и испытатели XX века. Ер., 2005, с.111-122.

Կատեգորիա:Հայ կոնստրուկտորներ
Կատեգորիա:Մոսկվայի պետական տեխնիկական համալսարանի շրջանավարտներ
Նախահունարեն

**Նախահունարեն լեզուն** (նաև՝ *նախահելլենիկ, պրոտոհունական*) - ենթադրվում է, որ վերջին ընդհանուր նախնին է հունարեն լեզվի բոլոր հայտնի տարբերակների համար, ներառյալ միկենյան հունարենը, հետագա հին հունական բարբառները (օրինակ՝ ատտիկյան, իոնական, աեոլիկ, դորիական, հինմակեդոներեն և արկադոկիպրոսերեն), ինչպես նաև՝ կոյնե, բյուզանդական հունարենը (միջնադարյան հունարեն)  ժամանակակից հունարենը։ Նախահունարենի միասնականությունը պիտի որ ավարտված լիներ Հունական թերակղզի միկենյան շրջանում հելլենական ներթափանցում՝  Նոր քարի դարի կամ բրոնզեդարյան շրջանում։

## Ծագումը
Նախահունարենի զարգացումը կարելի է դիտարկել վաղ Պալեո-բալկանյան լեզվական ընդհանրության ծիրում, ինչը բավականին բարդեցնում է գծանշել առանձին լեզուների տեղադրությունը։ Հունարենին բնորոշ բառային սկզբնաղբյուրների լարինգալների ներկայացումը պրոտեզային (լեզվական) ձայնավորներով ընդհանրություն ունի օրինակ հայերենի հետ, որը հավանական է, որ կիսում է մի շարք այլ հնչույթաբանաբանական և ձևաբանական առանձնահատկություններ հունարենի հետ։ Տվյալ հանգամանքը որոշ լեզվաբանների շրջանում առաջ է քաշել ընդհանուր հունահայերենի վարկածը, չնայած եղած ապացույցներն աղքատիկ են։ Նշված հիպոթեզի համատեքստոււմ  հայերենից և հունարենից բացի երբեմն ներառվում են նաև հնդիրանական լեզուները, հայերենը տեղադրելով այս երկուսի մեջտեղում։
[մինի|300x300փքս|Մ.թ.ա. 3-րդ հազարամյակում «նախահունական լեզվի տարածքի» վերակառուցումը, [Վլադիմիր Գեորգիև|Վ. Գեորգիև:]]
Նախահունարենը հիմնականում մեծ մասամբ տեղադրվում է վաղ հելլենական փուլում (մ.թ.ա. 3-րդ հազարամյակի սկիզբ), այսինքն մինչ նորքարեդարյան Եվրոպայի ավարտ։ (Ռասել Գրեյը և Քվենտին Աթկինսոնը 2003 թվականին Սվոդեշի ցուցակի հիաման վրա կիրառելով հաշվարկային մեթոդ նախահունարենի տեղադրաման ժամանակաշրջանի առավել վաղ փուլ են  գնահատել՝ մոտ մ.թ.ա. 5000 թվականին հունահայերենի պառակտումը և հունարենի ու հայերենի որպես առանձին լեզուների առաջացումը մ.թ.ա. մոտ 4000 թ.

## Տես նաև
* Նախալեզու
* Հույներ
* Հին մակեդոներեն լեզու
* Պալեո-բալկանյան լեզուներ
* Նախահունական սուբստրատը (ենթաշերտ) Հունաստանում
* Հնդեվրոպական նախալեզու

## Ծանոթագրություններ

Կատեգորիա:Հին հունարեն
Կատեգորիա:Նախալեզուներ
Ակոս (ամսագիր)

**«Ակոս»**, գրական-գեղարվեսաական երկամսյա պարբերագիրք, 1953 թվականից՝ ամսագիր։ Համազգային մշակութային միության Հայ ճեմարանի շրջանավարտների միության հրատարակություն։ Լույս է տեսել 1944-1960 թթ. Բեյրութում։ Պետական արտոնագիր ստացել է 1949 թ.: Արտոնատեր՝ Եղիկ Գոնյալյան։ Խմբագիրներ՝ Գառնիկ Բանյան, Հարություն Գեղարդ (Գազանճյան), Աշոտ Նուրյան (Նահապետ Չոլագյան), Հակոբ ժամկոչյան, Շաքե Տեր-Մելքոնյան։

Հրատարակել է արձակ և չափածո գեղարվեստական երկեր, թարգմանություններ միջազգային գրականությունից, պատմաբանասիրական ուսումնասիրություններ, մշակութային լուրեր, լուսաբանել Հայ ճեմարանի և նրա շրջանավարտների միության գործունեությունը։ Աշխատակցել են Գարեգին Ա կաթողիկոս Հովսեփյանը, Լևոն Շանթը, Նիկոլ Աղբալյանը, Գասպար Իփեկյանը, Հակոբ և Վահե Օշականները, Համաստեղը, Սիմոն Վրացյանը, Վահան Նավասարդյանը, Գաբրիել Լազյանը, Նշան Պեշիկթաշլյանը, Նիկողոս Սարաֆյանը, Շավարշ Նարդունին, Բենիամին Թաշյանը, Կարապետ Փոլատյանը, Նուպար Չարխուտյանը և այլք։

Կատեգորիա:Լիբանանի հայկական ամսագրեր
Կատեգորիա:Հայկական գրական պարբերականներ
Կատեգորիա:Հայկական մշակութային պարբերականներ
Կատեգորիա:Պարբերականներ այբբենական կարգով
Կատեգորիա:Բեյրութի հայկական պարբերականներ
Պոգաչա

**Պոգաչա** (բոսնիերեն, խորվաթերեն և սերբերեն) կամ *պոգաչե* (հունգարերեն pogácsa, հունարեն μπουγάτσα, մակեդոներեն և բուլղարերեն погача, ալբաներեն pogaçe), հացի տեսակ՝ թխված բուխարու մոխրի մեջ, այնուհետև՝ ջեռոցում, որը նման է ֆոկաչայի, որի հետ կիսում է անունը (Byzantine Greek: πογάτσα), հայտնաբերվել է Միջինդանուբյան դաշտավայրի, Բալկանների և Թուրքիայի խոհանոցներում։ Այն կարող է լինել խմորված կամ բաղարջ, բայց միայն փորձառու խոհարարները կարող են լավ որակի պոգաչա թխել, իսկ խմորիչով խմորը ավելի հեշտ է անել։ Սա սովորաբար պատրաստվում է ցորենի ալյուրից, նաև գարու և երբեմն աշորայի։ Այն կարող է լցոնվել կարտոֆիլով, տավարի մսով կամ պանրով, ինչպես նաև ձավարեղենով և խոտաբույսերով, ինչպիսիք են քնջութը, սև քնջութը, չորացրած սամիթը ավելացնում են խմորի մեջ կամ ցանում են վրան։

## Տերմինոլոգիա
Այս բառը ի վերջո ծագում է լատինական panis focacius բառից, որը նշանակում է հաց (panis), թխած օջախում կամ բուխարում (focus), իտալական focaccia բառից և ավելի անմիջականորեն, հարավսլավոնական լեզուներից (cf. pogača / погача): Կոչվում է նաև pogačice (փոքրացված ձևը), ուտում են Բոսնիայում և Հերցեգովինայում, Բուլղարիայում, Խորվաթիայում, Չեռնոգորիայում, Մակեդոնայում, Սերբիայում, Սլովենիայում և Թուրքիայում (որտեղ այն կոչվում է  poğaça): Պոգաչան տավարի մսով պատրաստված կերակրատեսակ է։ Ավստրիայում կոչվում է pogatschen, Սլովակիայում՝ pagáče:

## Խմոր
Յուրաքանչյուր բնակավայր ունի իր սեփական տարբերակը կամ մեկից ավելի տեսակ, ուստի դրանք պատրաստվում են տարբեր ձևերով և բույրերով։ Որոշ պոգաչաներ ունեն ընդամենը մեկ դյույմ շրջանագիծ, մյուսները մեկ դյույմ բարձրություն։ Նրանց մի մասը փխրուն է ներսից, մյուսներն ավելի նուրբ են, ինչպես թարմ ընթրիքը կամ կրուասանը։ Տասը տարբեր բաղադրիչ կարելի է գտնել խմորի մեջ՝ միջին պնդության թարմ պանիր, չոր պանիր, խոզի միս (tepette), կաղամբ, սև պղպեղ, տաք կամ քաղցր պապրիկա, սխտոր, կարմիր սոխ, չամանի սերմեր, քնջութի սերմեր, արևածաղկի սերմեր կամ կակաչի սերմեր։ Պոգաչան երբեմն մատուցվում է տաք, որպես խորտիկ կամ հաց՝ թթվասերով (կամ կաթնաշոռով և ֆետա պանիրով), համարվում է առանձնահատուկ համեղ ուտեստ։

## Տես նաև
* Խաչապուրի

## Ծանոթագրություններ

## Արտաքին հղումներ
* Serbian Bread (Pogača) *www.srpskikod.org*  
* http://www.completerecipes.com/87670.htm 
* http://balkan-cuisine.com/2009/07/macedonian-pogacha-rich-bread.html
* Recepti za pogace
* Pogača
* Roll Bread
* Pogača
* vedu

Կատեգորիա:Բուլղարական խոհանոց
Կատեգորիա:Թուրքական խոհանոց
Կատեգորիա:Խորվաթական խոհանոց
Կատեգորիա:Սերբական խոհանոց
Բնանկար Սենի ափին

**«Բնանկար [[Սեն (գետ)|Սենի]] ափին»** (), ֆրանսիացի իմպրեսիոնիստ Պիեռ-Օգյուստ Ռենուարի յուղանկարը։ 1951 թվականին կտավը գողացվել է Բալթիմորի գեղարվեստի թանգարանից։

## Պատմություն
Նկարը պատկերվել է 1879 թվականին։ Այն ձեռք է բերվել փարիզյան Բերնեհիմ-Ժիոն () պատկերասրահի կողմից, ենթադրաբար գնվել է Ալֆոնսին Ֆուրնեզ Պապիյոնի () կողմից։ Վերջինս պատկերված է նկարչի «Թիավարների նախաճաշը» կտավի վրա։

1926 թվականին կտավը պատկերասրահից գնել է կոլեկցիոներ Սեյդի Մեյը։ 11 տարի անց նա կտավը փոխանցել է Բալթիմորի գեղարվեստի թանգարանին։ Ինքը, կոլեկցիոները, մահացել է 1951 թվականի մայիսի 28-ին։

## Կտավի կողոպուտ և վերադարձ
1951 թվականի նոյեմբերի կեսերին «Էնգրից մինչև Գոգեն» () ցուցահանդեսի ժամանակ կտավը գողացվել է։ Թանգարանի ստացած ապահովագրական վճարները կազմել են 2500 ԱՄՆ դոլար։ 2012 թվականի հուլիսին ամերիկուհի Մարսիա Ֆուկուան () կտավը բերել է աճուրդի Վիրջինիա նահանգի Ալեքսանդրիա քաղաք` վաճառելու։
Ֆուկուան հայտարարել է, որ կտավը գնել է 2009 թվականի վերջին հնոտիքի շուկայում, Արևմտյան Վիրջինիայում` իբր թե 7 դոլար վճարելով կոկիկ շրջանակի համար։ Սակայն նրա բարեկամը տեղեկացրել է, որ կտավն ընտանիքին է պատկանել 50-60 տարի, ինչն ի վերջո հաստատել են Ֆուկուայի ընտանիքի ծանոթները։ Կտավը հանվել է աճուրդից, իսկ Հետաքննությունների դաշնային բյուրոն հետաքննություն է սկսել կտավի կողոպուտի վերաբերյալ։

### Վերադարձ Բալթիմորի թանգարան
Ի վերջո, 2014 թվականի հունվարի 10-ին դաշնային դատավոր Լեոնի Բրինկեման որոշում է կայացրել կտավը Բալթիմորի թանգարանին վերադարձնելու մասին։ Կտավի իրական արժեքը կարող է հասնել մինչև 100.000 դոլար։ 
Կտավը վերադարձնելուց կարճ ժամանակ անց Բալթիմորի գեղարվեստի թանգարանը կազմակերպել է «Ռենուարի վերադարձը» խորագրով ցուցահանդես, որը տևել է 2014 թվականի մարտի 30-ից մինչև հուլիսի 20-ը։

## Ծանոթագրություններ

## Գրականություն
*
*
*
*
*

Կատեգորիա:1879 նկարներ
Կատեգորիա:Արվեստի գողացված գործեր
Կատեգորիա:Բնանկարներ
Կատեգորիա:Ռենուարի նկարներ
Նոր Զելանդիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Նոր Զելանդիայի օբյեկտները թվով 3-ն են (2012 թվական), որը կազմում է ընդհանուր թվի 0,3 %-ը (1073՝ 2017 թվականի դրությամբ)։ Դրանցից երկուսը ցանկում ընդգրկվել են մշակութային չափանիշներով, ընդ որում մեկը՝ ճանաչվել է բացառիկ գեղեցկության բնական ֆենոմեն և էսթետիկ նշանակություն ունեցող։ Իսկ մյուսը ներառվել է խառը չափանիշներով։ Բացի այդ, 2012 թվականի դրությամբ, պետության տարածքում 8 օբյեկտներ գտնվում են համաշխարհային ժառանգության թեկնածուների ցանկում։

Նոր Զելանդիան վավերացրել է Համաշխարհային մշակութային և բնական ժառանգության պահպանության կոնվենցիան 1984 թվականի նոյեմբերի 22-ին։ Առաջին երկու օբյեկտները Նոր Զելանդիայի տարածքում ընդգրկվել են ցանկում 1990 թվականին՝ ՅՈՒՆԵՍԿՕ-ի Համաշխարհային ժառանգության կոմիտեի 14-րդ նստաշրջանում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

### Օբյեկտների աշխարհագրական դասավորվածություն




## Նախնական ցանկ
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Նոր Զելանդիայի կառավարության կողմից առաջարկվել են որպես թեկնածուներ՝ Համաշխարհային ժառանգության ցանկում ընդգրկվելու համար։



### Օբյեկտների աշխարհագրական դասավորվածություն



## Ծանոթագրություններ

## Արտաքին հղումներ
* Նոր Զելանդիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

Կատեգորիա:Համաշխարհային ժառանգության ցանկեր
Կատեգորիա:Նոր Զելանդիա
Սահմանադրական օրենք

**Սահմանադրական օրենք**, պետական կարգի հիմունքները կարգավորող օրենք կամ օրենքների ամբողջություն։

Սահմանադրական օրենք եզրի հետ զուգահեռ օգտագործվում են նաև **օրգանական օրենք** կամ **հիմնարար օրենք** եզրերը։

## Առանձնահատկություններ
Սովորաբար, սահմանադրական օրենքները ընդունման և փոփոխման կարգը տարբերվում է սովորական օրենքները նմանատիպ կարգերից՝ քվեարկությանը ավելի բարձր պահանջներով։ Սահմանադրական օրենքի ընդունման նման կարգը դրանց պահում է սովորական օրենքների հետ համեմատած ավելի կայուն և փոփոխություններին նվազ ենթարկվող։

## Պատմություն
Սահմանադրական օրենք եզրը առաջացել է Ֆրանսիայում և գոյություն ունի ֆրանսիական իրավական համակարգի ազդեցությունը կրած պետություններում։

## Հայաստան
Համաձայն Հայաստանի Սահմանադրության 103-րդ հոդվածի 2-րդ մասի սահմանադրական օրենքներ են համարվում ՀՀ Ազգային Ժողովի կանոնակարգը, ՀՀ ընտրական օրենսգիրքը, ՀՀ դատական օրենսգիրքը, Սահմանադրական դատարանի մասին ՀՀ օրենքը, Հանրաքվեի մասին ՀՀ օրենքը, Կուսակցությունների մասին ՀՀ օրենքը և Մարդու իրավունքների պաշտպանի մասին ՀՀ օրենքը։ ՀՀ Ազգային Ժողովի կողմից այդ օրենքների ընդունման համար անհրաժեշտ են պատգամավորների ընդհանուր թվի ձայների առնվազն երեք հինգերորդ (ի տարբերություն «սովորական» օրենքների, որոնց ընդունման համար անհրաժեշտ քվեարկությանը մասնակցող պատգամավորների ձայների մեծամասնությունը, եթե քվեարկությանը մասնակցել է պատգամավորների ընդհանուր թվի կեսից ավելին)։

## Վրաստան
Վրաստանի Սահմանադրությունը սահմանում է պետության խորհրդարանի, պետական խորհրդանիշերի, քաղաքացիության, քաղաքական կուսակցությունների, տեղականա ինքնակառավարման մարմինների լիազորությունների և ընթացակարգի և որոշ այլ հարցերով սահմանադրական (օրգանական) օրենքների ընդունումը։ Վրաստանի կարևոր սահմանադրական օրենք է հանդիսանում Սահմանադրության կողմից անմիջականորեն չնախատեսված Սաակաշվիլի-Բենդուկիձե բարեփոխումների ընթացքում ընդունված Տնտեսական ազատության մասին ակտը։

## Արտաքին հղումներ
*Mexico
*Colombia 

## Ծանոթագրություններ

Կատեգորիա:Իրավունքի փիլիսոփայություն
Կատեգորիա:Պաշտոնական փաստաթղթեր
Կատեգորիա:Պետական ապարատ
Կատեգորիա:Սահմանադրական իրավունք
Կատեգորիա:Ֆրանսիայի իրավունք
Միկոլաս Յոսեֆ

**Միկոլաս Յոսեֆ** (), ազգությամբ չեխ երգիչ, երգահան և նախկին մոդել։ Ներկայացրել է Չեխիան «Եվրատեսիլ 2018» երգի մրցույթում («Lie to Me» երգով), և զբաղեցրել 6-րդ հորիզոնականը։

## Կյանքը և կարիրան
### Վաղ կյանք և մոդելինգ
Յոզեֆը ծնվել է 1995 թվականի հոկտեմբերի 4-ին՝ Պրահայում, երաժշտական ընտանիքում։ Նրա ծնողները անգլերենի ուսուցիչներ են, և նրանք ավարտել է Պրահայի անգլերենի միջազգային դպրոցը։ Նա ունի Պետր անունով մի եղբայր, ով նվագում է կիթառ, նա դեռ հինգ տարեկան է։ Յոզեֆը մեծացել է Բոեմի կենտրոնում գտնվող մի փոքրիկ գյուղում։ Հետագայում նա ավարտել է Լոնդոնի երաժշտական և դրամատիկական արվեստի ակադեմիան որպես դրամատուրգ ուսանող։ 17 տարեկանում նա սկսեց զբաղվել մոդելինգով և մասնակցեց նորաձևության մրցույթի։

### 2015-ական թվականներ. երաժշտական կարիերա
Մոդելի կարիերան ավարտելուց հետո Յոզեֆը որոշեց զբաղվել պրոֆեսիոնալ երաժշտությամբ։ Նա աշխատել է եվրոպական մի քանի քաղաքներում, ինչպիսիք են՝ Օսլոյում, Ցյուրիխում, Համբուրգում և Վիեննայում, որպես կիթառահար։ Նա ինքնուրույն 2015 թվականին թողարկել է իր առաջին երգը, որը կոչվում է «Hands Bloody»(Արյունոտ ձեռքեր)։ Հաջորդ տարի նա թողարկել է «Free» ալբոմը, որը դարձավ Չեխիայի հանրապետությունում լավագույն ալբոմներից մեկը։ Այդ նույն տարում նա նաև թողարկեց «Believe (Hey Hey)» սինգլը։

Յոզեֆը պետք է ներկայացներ Չեխիան «Եվրատեսիլ 2017» երգի մրցույթում, հանդես գալով «My Turn» երգով, սակայն նա հրաժարվեց առաջարկից, քանի որ կարծում էր, որ երգը չի համապատասխանում նրան։ 2017 թվականին Յոզեֆը թողարկել է «Lie to Me» սինգլը։

Ավելի ուշ պարզ դարձավ, որ Յոզեֆն է ներկայացնելու Չեխիան «Եվրատեսիլ 2018» երգի մրցույթում «Lie to Me» երգով :

## Սկավառակագրություն
### Սինգլեր

## Ծանոթագրություններ

## Արտաքին հղումներ
*Պաշտոնական կայքէջ

Կատեգորիա:RCA Records-ի արտիստներ
Կատեգորիա:Չեխ երաժիշտներ
Կատեգորիա:Չեխ երգահաններ
Կատեգորիա:Չեխ երգիչներ
Կատեգորիա:Չեխ կոմպոզիտորներ
Կատեգորիա:Չեխ մոդելներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժշտական պրոդյուսերներ
Կատեգորիա:Չեխ կինոռեժիսորներ
Չեչենների և ինգուշների տեղահանում

300px|մինի|Չեչենների և ինգուշների տեղահանման ուղղությունները
**Չեչենների և ինգուշների տեղահանում**, հայտնի է նաև որպես **Աարդախ** (, «Ոսպ» գործողություն, , «վտարում, ոչնչացում»), Երկրորդ համաշխարհային պատերազմի ընթացքում՝ 1944 թվականի փետրվարի 23-ին խորհրդային իշխանությունների իրականացրած Հյուսիսային Կովկասից չեչեն և ինգուշ ժողովուրդների զանգվածային բռնի տեղահանում Կենտրոնկան Ասիա։ Չեչնիայում 1940-1944 թվականների ապստամբությանը նախորդող տեղահանումը իրականացվել է ՆԳԺԿ ղեկավար Լավրենտի Բերիայի հրամանով՝ ԽՍՀՄ ղեկավար Իոսիֆ Ստալինի հաստատումից հետո, մաս հանդիսանալով բռնի տեղահանման և բնակչության տեղափոխման խորհրդային ծրագրերի, որոնց 1930-1950-ականների ընթացքում ենթարկվել են Խորհրդային Միության միլիոնավոր մարդիկ։

Տեղահանումը պատրաստված էր առնվազն 1943 թվականի հոկտեմբերից։ Գործողությանը մասնակցել է ԽՍՀՄ տարբեր տարածքներից 19 000 սպաներ և ՆԳԺԿ 100 000 զինվորներ։ Տեղահանվել են չեչեն և ինգուշ ժողովուրդներն ամբողջությամբ և կազմալուծվել է Չեչենա-Ինգուշական խորհրդային սոցիալիստական ինքնավար հանրապետությունը։ Զանգվածային արտաքսումը հեռու գնացող և աղետալի ժողովրդագրական հետևանքներ է ունեցել․ տեղահանված 496 000 չեչեններից և ինգուշներից առնվազն մեկ քառորդ մասը զոհվել է։ Ընդհանուր առմամբ, արխիվային տվյալները ցույց են տալիս, որ հարյուր հազարից ավել մարդիկ մահացել են շուրջկալության և անմիջապես տեղափոխման, Ղազախական և Ղրղզական ԽՍՀ-ում իրենց կյանքի առաջին տարիների ժամանակ, ինչպես նաև ՌԽՖՍՀ-ում, որտեղ շատերը պահվում էին աշխատանքային ճամբարներում։ Այդ գործընթացի ողջ ընթացքում տեղահանվածները գտնվում էին ՆԳԺԿ ծառայողների վարչական վերահսկողության տակ։

Չեչեններին և ինգուշներին թույլ է տրվել վերադառնալ իրենց հայրենիք 1957 թվականին։

## Տես նաև
* Համշենահայերի բռնի տեղահանում

## Ծանոթագրություններ

## Արտաքին հղումներ

*World Chechnya Day.org - A website of Chechen diaspora promoting observance of February 23 as the anniversary of the ethnic cleansing the Vaynakh people. It also has a wealth of information (in the history section) about the conditions of the deportation, with numerous quotes.
*
*

Կատեգորիա:1944 ԽՍՀՄ-ում
Կատեգորիա:Բնակչության բռնի տեղափոխում ԽՍՀՄ-ում
Կատեգորիա:Զանգվածային սպանություններ Ասիայում
Կատեգորիա:Էթնիկ զտումներ Եվրոպայում
Կատեգորիա:Հալածանքներ ԽՍՀՄ-ում
Կատեգորիա:Մարդկության դեմ ուղղված հանցագործություններ
Կատեգորիա:Ռուս-չեչենական հակամարտություն
Կատեգորիա:Ռուսական հատուկ նշանակության զորքերի գործողություններ
Կատեգորիա:Ցեղասպանություն
Խանբեկի (այլ գյուղ)

**Խանբեկի**, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խանբեկի նույնանուն գոյւղի մոտ։

Բնակչության մասին տեղեկություններ չեն պահպանվել։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Յուհան Տիրեն

**Յուհան Տիրեն** (, , ), շվեդ նկարիչ։

## Կենսագրություն
Յուհան Տիրենը ծնվել է 1853 թվականին Շվեդիայի Շելևադ բնակավայրում։ Երբ տղան յոթ տարեկան էր, ընտանիքը տեղափոխվել է Ուվիկեն քաղաք, որտեղ նկարչի հայրը հովիվ է եղել։ Ավարտել է տեխնիկական դպրոցը, 1877-1880 թվականներին սովորել է Շվեդիայի գեղարվեստի թագավորական ակադեմիայում։

1880 թվականին նկարիչն Ակադեմիայի մրցույթում նվաճել է ոսկե մեդալ և արտասահմանում սովորելու համար դրամաշնորհ ստացել։ 1881 թվականին նրա «Եմթլանդի լեգենդ» (Jämtlandssägen) նկարը  ուսանողական ցուցահանդեսում մեծ հաջողություն է  ունեցել։ 1882-1984 թվականներին Յուհան Տիրենը մեկնել է Եվրոպա, սովորել Գերմանիայում, Իտալիայում և Ֆրանսիայում։

1883 թվականին Տիրենը վերադարձել է Ուվիկեն, սակայն հաջորդ տարի կրկին մեկնել է Փարիզ, ուսումը շարունակելու և այլևս չառանձնանալու կնոջից՝ Գերդայից, ով, ակադեմիան ավարտելով, 1883 թվականին մեկնել էր սովորելու Ֆրանսիայում։ 1884 թվականի հունվարին նրանք նշանադրվեցին և նույն տարում Փարիզում ամուսնացան։ 1884 թվականի վերջում նորապսակները վերադարձան հայրենիք և բնակություն հաստատեցին իրենց հայրենի քաղաքում։ Նկարել է հյուսիսային բլուրներ, տեսարաններ Շվեդիայի սաամայի բնակչության կյանքից։ Ավելի ուշ ընտանիքը տեղափոխվել է Պեննինգբյու և հատատվել Տիրստա ագարակում։ 1894 թվականին Տիրենն ընտանիքի հետ միասին կարճ  ժամանակով վերադարձել է Ուվիկեն։

Յուհան Տիրենը մահացել է 1911 թվականին Պեննինգբյուում։

## Ստեղծագործական ուղի
Նկարչի ամենահայտնի կտավներից են` «Ձյունամրրիկից հետո» («Efter snöstormen», 1885), որը պատկերել է սաամուհուն մահացած որդու կողքին, «Älgskytten» (1889 ), «Եղնիկների հրազենային որս» («Lappar tillvaratagande skjutna renar», 1892), որը հիմնված է եղել իրական փաստի վրա, երբ հանքագործարանատեր Ուիլյամ Փարուպը կազմակերպել էր եղջերուների որս, որոնք, ըստ նրա, վնասել են Յուսնեդալեի իր հողատարածքները. այս աշխատանքը հանրային մեծ արձագանքի է արժանացել։

Նկարիչը ստեղծել է նաև ջրաներկ աշխատանքներ կենցաղային և ազգագրական թեմաներով։ Նրա ստեղծագործությունները ցուցադրվել են 1897 թվականին Ստոկհոլմում կայացած Ազգային ցուցահանդեսում և 1900 թվականին Փարիզի համաշխարհային ցուցահանդեսում։

## Ընտանիք
* Կին՝ Գերդա Տիրեն (օրիորդական ազգանունը՝ Ռյուդբերգ, 1858-1928), շվեդ նկարչուհի-պատկերազարդող,  ամուսնացել է 1884 թվականին
** Որդի՝ Նիլս Տիրեն (1885-1935), նկարիչ
** Դուստր՝ Քրիստինա Տիրեն (1886-1951), նկարչուհի
** Դուստր՝ Կարին (1887-1951), երաժշտության ուսուցիչ
** Դուստր՝ Էվա Էլիզաբեթ (1890-1937), վոկալիստ
*  Եղբայր՝ Կառլ Տիրեն, բանահավաք (երգեր ու լեգենդներ հավաքող)

## Պատկերասրահ

Պատկեր:Johan Tirens naecken.jpg|Եմթլանդի լեգենդ
Պատկեր:Johan Tirén - Same med hund.jpg|Սաամցի տղան շան հետ
Պատկեր:Johan Tirén-Fjällvegetation.jpg|Լեռնային բուսականություն
Պատկեր:Johan Tirén-Samepojke leker med sin hund.jpg|Սաամցի տղան խաղում է իր շան հետ
Պատկեր:Johan Tirén Lappar tillvaratagande skjutna renar.jpg|


## Ծանոթագրություններ

## Արտաքին հղումներ
* Работы Юхана Тирена (1853-1911) 

Կատեգորիա:Շվեդ նկարիչներ
Կատեգորիա:Շվեդիայի գեղարվեստի թագավորական ակադեմիայի անդամներ
Just Hold On

«**Just Hold On**»,  երգը ամերիկյան DJ, կոմպոզիտոր և պրոդյուսեր Սթիվ Ակոի և բրիտանացի երգիչ ու հեղինակ Louis Tomlinson (One մասնակիցների Անգլո-իռլանդական խմբի One Direction) երգը, որը դարձավ նրա դեբյուտային սինգլ,  2016 թվականի դեկտեմբերի 10-ին։

## Պատմություն
Երգը թողարկվել է 2016 թվականի դեկտեմբերի 10-ին։  Աոկին և  Թոմլինսոնը երգն առաջին անգամ կատարել են ''The X Factor'' (UK) շքուի ժամանակ։ «Just Hold On»- ը դարձավ Թոմլիսոնի առաջին սոլո նախագիծը 2015 թվականի դեկտեմբերին  One Direction- ից հեռանալուց հետո։ Երգի փրեվյուն ներկայացվել է 2016 թվականի դեկտեմբերի 9-ին։

Սինգլը հաջողություն է ունեցել այն հասել է առաջին հորիզոնականի ԱՄՆ-ի Dance / Electronic Singles Sales Billboard հիթ-շքերթում (որտեղ ստացել է ոսկե հավաստագիր) և երկրորդ տեղը ` Մեծ Բրիտանիայի հիթ-շքերթների աղյուսակում։ Երգը երաժշտության քննադատության և առցանց հրապարակումների դրական արձագանք ստացավ։ Time, Idolator։

### Մրցանակներ և անվանակարգեր
Teen Choice Awards։

## Հիթ-շքերթներ և հավաստագրեր

## Հավաստարեր

## Ծանոթագրություններ

## Արտաքին հղումներ
* 
*
Wild Things

**«Wild Things»**, երգ՝ ձայնագրված կանադացի երգչուհի և կոմպոզիտոր Ալեսիա Կարայի կողմից իր դեբյուտային Know-It-All ստուդիական ալբոմի համար, որ թողարկվել է 2016 թվականի փետրվարի 2-ին որպես ալբոմի երկրորդ սինգլ Def Jam լեյբլի կողմից։ Երգը ձայնագրել են՝  Alessia Caracciolo, Coleridge Tillman, Thabiso «Tab» Nkhereanye, James Ho, պրոդյուսերը եղել է՝ Malay: Սինգլը զբաղեցրել  է 13-րդ հորիզոնականը US Dance Club Songs հիթ-շքերթում։ ԱՄՆ-ում վաճառվել է ավելի քան մեկ միլիոն օրինակով և ստացել պլատինե կարգավիճակ։ Երգի տեսահոլովակը առաջադրվել է 2016 MTV Video Music Awards մրցանակի։

## Պատմություն
Երգը ստացել է երաժշտության քննադատության և առցանց հրապարակումների դրական ակնարկներ։ Idolator, *[[Rolling Stone]]*, ''Complex''.

Երաժշտական տեսահոլովակը թողարկվել է 2016 թվականի մարտի 7-ին (ռեժիսոր՝ Aaron A): Երաժշտական տեսահոլովակը ներկայացվել է 2016 թվականի  MTV Video Music Awards  մրցանակաբաշխության լավագույն փոփ տեսահոլովակ անվանակարգում։

## Առևտրային հաջողություններ
«Wild Things» երգը հասել է 63-րդ հորիզոնականի բրիտանական հիթ-շքերթում։ Այն զբաղեցրել է 50-րդ հորիզոնականը Billboard Hot 100 հիթ-շքերթում։ «Wild Things» երգը նաև հասել է 34-րդ հորիզոնականին Rhythmic (Billboard) և 13-րդ հորիզոնականին  US Dance Club Songs (Billboard) հիթ շքերթում։  ԱՄՆ-ում վաճառվել է ավելի քան 1000000 օրինակով և ստացել պլատինե կարգավիճակ։

## Հիթ-շքերթներ

### Շաբաթական հիթ-շքերթ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
*  (62 միլիոն դիտում)

Կատեգորիա:2015 երգեր
Կատեգորիա:2016 սինգլներ
Կատեգորիա:Ֆեմինիստական երգեր
Մանուկ-խան

**Մանուկ-խան**, ավանդազրույց, որ մշակել է հայ մեծանուն գրող Ղազարոս Աղայանը։

## Սյուժե
Ավանդազրույցը բաղկացած է երկու մասից։

### Մաս առաջին

Ավանդազրույցի առաջին մասն սկսվում է մի մարդու պատմությամբ, ով գնում էր շուկա։ Նրա դիմացով քայլում է մեկը, որը էշով ձու է տանում շուկա` վաճառելու։ Ետևից եկողն զգուշացնում է դիմացինին, որ իր եզը կատաղած է։ Վերջինս լսում է,բայց ձևացնում է, թե չի լսել։ Քիչ անց եզը խփում է, ձուն թափվում է և ջարդվում։ Էշի տերը կռվում է եզան տիրոջ հետ և նրան տանում դատարան։ Մի երեխա, որն ականատես է եղել այս ամենին, նրանց ետևից գոռում է. «Եզան տերը համրանա, եզան տերը համրանա»։ Երբ հասնում են դատարան, եզան տերը ձևացնում է թե համր է։ Դատավորը էշի տիրոջից վկաներ է պահանջում, քանի որ եզնատերը համր է։ Իսկ էշատերը պատմում է եղելությունը։ Դատավորն այս իմանալով ազատ է արձակում եզնատիրոջը։ Այս դեպքից հետո բոլորն իմանում են դեպքին ներկա եղած մանուկի մասին, ով հայտնի է դառնում իր իմաստնությամբ ու խելքով։

### Մաս երկրորդ
Ավանդազրույցի երկրորդ մասը պատմում է այլ իրավիճակի մասին, որտեղ մանուկը, ում Մանուկ-խան էին ասում, երևացել է իր իմաստնությամբ։
Ըստ սյուժեի` բուն բարեկենդանի երեկո է լինում։ Այդ օրը բոլորը խնդության մեջ էին, միայն մի կին էր տխուր իր աղախնի և իր երեխաների հետ, քանի որ ուտելու ոչինչ չունեին։ Տիկնոջ ամուսինը մեծահարուստ վաճառական էր, ով երկար ժամանակով արտերկիր էր մեկնել։ Կինն ստիպված վաճառում է տան կահույքը` իր և իր երեխաների կարիքները հոգալու համար։ Նա նաև ձեռագործությամբ էր զբաղվում, բայց նրան շատ քիչ էին վճարում։ Այդ երեկո նրանց դուռը թակում են։ Կնոջ ամուսինը խորամանկությամբ ձայնը փոխած խոսում է կնոջ հետ։ Կինը, մտածելով, թե օտար տղամարդ է եկել իրենց տուն, պատուհանը բացում է, որ դուրս ցատկի։ Մարդը համոզվում է, որ իր կինը ուրիշի առջև դուռ բաց չի անում և խոսում է իր ձայնով։ Նա զարմանում է` տեսնելով իրենց տան աղքատությունը և ասում, որ ինքը մի վստահելի մարդու հետ թանկարժեք քարեր է ուղարկել։ Պարզվում է, որ այդ մարդը խաբել է իրենց։ Այս մասին իմանում է Մանուկ-խանը և հասկանալով կատարվածը` վերադարձնում է թանկարժեք քարն իր տիրոջը։

## Ծանոթագրություններ

## Արտաքին հղումներ

* Մանուկ-խան. ընթերցում
* Ղազարոս Աղայան. Մանուկ-խան, աուդիոգիրք
* Ղազարոս Աղայան. Մանուկ-խան. մեդիաներկայացում

Կատեգորիա:Հայ գրականություն
Կատեգորիա:Ավանդազրույցներ
Ժանն ու Պիեռը (հեքիաթ)

**Ժանն ու Պիեռը**, ֆրանսիական ժողովրդական հեքիաթ։

## Սյուժե
Հեքիաթը պատմում է մի աղքատ կնոջ և իր երկու որդիների` Պիեռի և Ժանի մասին։ 
Ըստ սյուժեի, ընտանիքի ավագ եղբայրը աշխատանքի է անցնում,  որպեսզի  թեթևացնի  մոր հոգսերը։ Նա սկսում է աշխատել մի հարուստ մարդու մոտ. վերջինս պայման է դնում, որ իրենցից մեկը պետք է քոթակի մյուսին, ով ավելի շուտ կբարկանա։
Մի  քանի օր հետո Պիեռը  բարկանում է, տերը ծեծում է նրան ու հետ ուղարկում։ Տղան այս մասին պատմում է մորը և եղբորը։ Ժանը եղբորից իմանում է հարուստի հասցեն և ինքը նույնպես աշխատանքի է անցնում այդ մեծահարուստի մոտ` նույն պայմանով։ Ժանն ընդունում է և սկսում է իրեն այնպես պահել, որ տերը բարկանա։ Տերը ուզում է շուտ ազատվել ծառայից և բարդ առաջադրանքներ է տալիս նրան, սակայն նրան չի հաջողվում ծառային բարկացնել։ Ամեն անգամ ծառան նրան մեծ վնասներ է տալիս։
Մի օր  էլ  տերը  բարկանում է և կնոջն ուղարկում, որ հետևի Ժանին։ Սակայն Ժանը լսում է այդ խոսակցությունը և իր հետ հրացան է վերցնում։ Երբ նա  հաջորդ օրը գնում է անտառ` սագերին  արածացնելու, տիրոջ կինը նրան հետևում է։ Ժանը դիտավորյալ սպանում է նրան` իբր թե վայրի գազանի տեղ դնելով։ Մեծահարուստը հասկանում է, որ Ժանը սպանել է իր կնոջ և սաստիկ բարկանում է։ Ժանը պայմանավորվածության համաձայն քոթակում է տիրոջը և հեռանում։

## Կերպարներ

* Պիեռ, աղքատ երիտասարդ
* Ժան, նրա եղբայրը
* Մեծահարուստ, ում մոտ աշխատում էին երկու եղբայրները
* Մեծահարուստի կին

## Այլ հեքիաթներում
 
Հեքիաթի սյուժեն հանդիպում է այլ ժողովուրդների մոտ ևս։ Մեզ ամենահայտնի նմանատիպ հեքիաթը «Տերն ու ծառան» է, որը մշակել է հայ գրող Հովհաննես Թումանյանը։

## Ծանոթագրություններ

## Արտաքին հղումներ
* Жан и Пьер: Французская народная сказка

Կատեգորիա:Ֆրանսիայի մշակույթ
Ծովի լռությունը (այլ կիրառումներ)

**Ծովի լռությունը**, կարող է վերաբերել՝
* Ծովի լռությունը, ռեժիսոր Ժան Մարսել Բրյուլերի («Վերկոր») վեպը։
* Ծովի լռությունը (ֆիլմ, 1949), ֆրանսիացի ռեժիսոր Ժան-Պիեռ Մերվիլի 1949 թվականին Ժան Մարսել Բրյուլերի համանուն վեպի հիման վրա նկարահանած ֆիլմը։
* Ծովի լռությունը (ֆիլմ, 2004), ռեժիսոր Պիեռ Բուտրոնի 2004 թվականին նկարահանած Ֆրանս-բելգիական հեռուստատեսային դրամա՝ հիմնված Ժան Մարսել Բրյուլերի համանուն վեպի վրա։  
* «Ծովի լռությունը» (1964), հայ բանաստեղծ, արձակագիր, թարգմանիչ Հրաչյա Հովհաննիսյանի ժողովածուն։
Կարինե Աթայան

**Կարինե Եղիշի Աթայան** () հայ բժիշկ, Եվրոպայի սրտաբանների ասոցիացիայի անդամ, Արցախի Հանրապետության առողջապահության նախկին նախարար (2016-2018), Արցախի Հանրապետության Ազգային ժողովի 7-րդ գումարման պատգամավոր (2020 թվականից), «Ազատ հայրենիք-ՔՄԴ» խմբակցության անդամ։

## Կենսագրություն
Կարինե Աթայանը ծնվել է 1961թ. 15 հուլիսի, ք. Ստեփանակերտ, ԼՂՀ (նախկինում՝ ԼՂԻՄ)։ 1985 թվականին ավարտել է Երևանի պետական բժշկական ինստիտուտը։ Ինչից հետո 1985-1986 թվականներին ինտերնատուրա անցնելով  ԼՂԻՄ մարզային հիվանդանոցում ՝ ստացել է թերապևտի որակավորում։ 2003 թվականին պաշտպանելով գիտական թեզը՝ ստացել է բժշկական գիտությունների թեկնածուի կոչում։ 2003 թվականից հանդիսանում է Եվրոպայի Սրտաբանների Ասոցիացիայի անդամ։

## Կարիերա
Կարինե Աթայանը 1978-1979 թվականներին աշխատել է Ստեփանակերտի շտապ բժշկական օգնության կայանում, որպես սանիտար։ 1986 թվականին աշխատանքի է անցել մարզային հիվանդանոցում, որպես տեղամասային թերապևտ։ 1989 թվականին աշխատել է Ստեփանակերտի քաղաքային պոլիկլինիկայում, որպես սրտաբան։ 1999 թվականին աշխատել է, որպես տեղամասային թերապևտ։ 2008-2010 թվականներին զբաղեցրել է Արցախի առողջապահության նախարարության «Արմինե Փակումեանի անվան պոլիկլինիկա» ՓԲԸ գործադիր տնօրենի պաշտոնը։ 2010 թվականին աշխատել է որպես սրտաբան։ 2014 թվականին նշանակվել է Արցախի առողջապահության նախարարության «Հանրապետական բժշկական կենտրոն» ՓԲԸ ամբուլատոր բուժօգնության գծով գործադիր տնօրենի տեղակալ։ 2016 թվականի մարտի 24-ից ԼՂՀ նախագահի հրամանագրով՝ ԱՀ առողջապահության նախարար։ 2018 թվականի հուլիսի 7-ին ԱՀ Նախագահ Բակո Սահակյանը ստորագրել է հրամանագիր, համաձայն որի՝ Կարինե Աթայանն ազատվել է Արցախի Հանրապետության առողջապահության նախարարի պաշտոնից՝ իր դիմումի համաձայն։

## Պարգևներ և շքանշաններ
* «Վաչագան Բարեպաշտ» մեդալ

## Ծանոթագրություններ

 
 

Կատեգորիա:Արցախի Հանրապետության Ազգային ժողովի 7-րդ գումարման պատգամավորներ
Կատեգորիա:Արցախի առողջապահության նախարարներ
Կատեգորիա:Բժշկական գիտությունների թեկնածուներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժշկուհիներ
Ալեսսո

**Ալեսանդրո Լինդբլադ** (, ), հայտնի է **Ալեսսո** բեմական անունով  (), շվեդ դիջեյ և երաժշտական պրոդյուսեր էլեկտրոնային պարային երաժշտության ժանրում։ Լավագույնս հայտնի է իր «Heroes (we could be)» սինգլով, որով հանդես է եկել շվեդ երգչուհի Տուվե Լուի հետ։ Վերջինս դարձել է պլատինե մի քանի երկրներում։ Ալեսսոն ըստ DJ Magazine ամսագրի գտնվում է 100 լավագույն դիջեյների ցանկում, 37-րդ տեղում։

## Կենսագրություն
Ծնվել է 1991 թվականի հուլիսի 7-ին Ստոկհոլմում (Շվեդիա)։ Նա սկսել է դաշնամուր նվագել 7 տարեկանում, իսկ 16 տարեկանում նրան սկսում է հետաքրքրել էլեկտրոնային փոփ երաժշտությունը։ Առաջին անգամ ճանաչում է ձեռք բերել 2010 թվականին իր մինի-ալբոմի շնորհիվ։ Իսկ հետո սկսում է համագործակցության այլ առաջարկներ ստանալ այլ դիջեյներից։ Հետագա տարիներին նա աշխատել է բազմաթիվ երաժիշտների հետ, այդ թվում Թովե Լոյի, Ֆիո Հաչքրաֆթի, Ռայան Թեդերի, Քելվին Հարիսի, Աշերի, Դեյվիդ Գետտայի, EXO Չենի, Սեբաստիան Իգրոսսոյի։ Նա հանդես է եկել նաև բազմաթիվ երաժշտական փառատոններում, ինչպիսիք են Կոաչելլան, Electric Daisy Carnival, Creamfields և Tomorrowland: 2012 թվականին, MTV հեռուստաալիքը Ալեսսոյին կոչվում է «EDM-արվեստագետներից մեկը, որոնց արժե հետևել» [8], իսկ երգչուհի Մադոննան անվանել է «հաջորդ մեծ կատարողը պարային երաժշտության մեջ»։

Ալեսսոյի «Forever» դեբյուտային ստուդիական ալբոմը թողարկվել է մայիսի 22-ին, Def Jam Records-ի կողմից։

## Սկավառակագրություն
### Ստուդիական ալբոմ

thumb|Alesso 2014.

### Սինգլեր

### Ռեմիքսներ
**2010**
* Tim Berg — «Alcoholic» (Alesso Taking It Back Remix)
* Deniz Koyu featuring Shena — «Time of Our Lives» (Alesso Remix)
**2011**

* Therese — «Drop It Like It’s Hot» (Alesso Remix)
* Dúné — «Heiress of Valentina» (Alesso Remix)
* Erik Holmberg and Niko Bellotto featuring JB — «Running Up That Hill» (Alesso Remix)
* Nadia Ali, Starkillers and Alex Kenji — «Pressure» (Alesso Remix)
* Swedish House Mafia — «Save the World» (Alesso Remix)
* DEVolution — «Good Love» (Alesso Remix)
* LMFAO featuring Lauren Bennett and GoonRock — «Party Rock Anthem» (Alesso Remix)
* David Guetta featuring Sia — «Titanium» (Alesso Remix)
* Jasper Forks — «River Flows In You» (Alesso Remix)
**2012**
* Arty — «When I See You» (Alesso Mix)
* Keane — «Silenced by the Night» (Alesso Remix)
**2015**
* Maroon 5 — «This Summer» (Maroon 5 vs. Alesso)
**2016**
* Alesso — «I Wanna Know» (Alesso and Deniz Koyu Remix)
* Jolin Tsai — «Play» (Alesso Remix)
**2017**
* The Chainsmokers and Coldplay — «Something Just Like This» (Alesso Remix)

### Պրոդյուսերություն
**2012**
* Usher — Numb
* Example — Queen of Your Dreams

## Ծանոթագրություններ

## Արտաքին հղումներ
* 
*  на фестивале Tomorrowland в Бельгии, 2016
*  на фестивале Tomorrowland в Бразилии, 2016
*  на фестивале Ultra в Майами, 2017

Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Կատեգորիա:Շվեդ դիջեյներ
Կատեգորիա:Շվեդ երաժիշտներ
Կատեգորիա:Շվեդ կոմպոզիտորներ
Պավլիկենի

**Պավլիկենի**(), քաղաք Բուլղարիայում,  գտնվում է Վելիկո Տիռնովոյի մարզում, համանուն համայնքի Պավլիկենի (համայնք) կազմում։ Բնակչության թիվը՝ 11 604:

## Պատմություն
Պավլիկենին անտիկ շրջանում կերամիկայի ու խեցեգործության զարգացած կենտրոն էր, որոշ հետքեր պահպանվում են հռոմեական շրջանից։ Ներկա քաղաքը հիմնվել է 13-14-րդ դարերում, որպես գյուղ Մարինոպոլցի անվանումով։ Քանի որ բնակիչները հիմնականում պավլիկյան շարժման հետևորդ հայեր էին, այն շուտով ձեռք է բերում իր ներկա անունը։

## Քաղաքական իրադրությունը
Պավլիկենի համայնքի քաղաքապետն (կմետ) է Անգել Իվանով Գենովը։ Համայնքի ընտրությունների արդյունքում կազմում է կոալիցիա 2 կուսակցությունների կազմում՝ Քաղաքական ակումբ «Էկոգլասնոստ» և Ալեքսանդր Ստամբոլիսկովի Գյուղատնտեսական միությունը։

## Բնակչություն
Աղյուսակում բերված է Պավլիկենիի բնակչության թվի փոփոխությունը Երկրորդ համաշխարհային պատերազմից հետո

## Քարտեզներ
* Տեղադրոււթյոււնը էլեկտրոնային քարտեզի վրա՝ bgmaps.com
* Տեղադրոււթյոււնը էլեկտրոնային քարտեզի վրա՝ emaps
* Տեղադրոււթյոււնը էլեկտրոնային քարտեզի վրա՝ Google

## Ծանոթագրություններ

## Արտաքին հղումներ
* Պաշտոնական կայքը 
* Տեղեկատվական կենտրոն
* Պավլիկենի կայք 
* Արդյունաբերոււթյուն
* Բժշկական կենտրոնը 
* Կուսակցոււթյոււնները
* Տարածաշրջանը
* Բնակչության վիճակագրությունը

Կատեգորիա:Բնակավայրեր այբբենական կարգով
Կատեգորիա:Բուլղարիայի քաղաքներ